કેન્દ્ર સરકાર પેટ્રોલ પર 19.48 રૂપિયા અને ડીઝલ પર 15.33 રૂપિયા એક્સસાઇઝ ડ્યૂટી લે છે. છેલ્લીવાર ઓક્ટોબર 2017માં ડ્યૂટી 2 રૂપિયા ઘટાડી હતી. પરંતુ, 2014થી 2016ની વચ્ચે તેમાં 9 વાર વધારો કરાયો. આ દરમિયાન પેટ્રોલ પર એક્સસાઇઝ ડ્યૂટી 11.77 રૂપિયા અને ડીઝલ પર 13.47 રૂપિયા વધારી. તેનાથી 3 વર્ષમાં સરકારનું કલેક્શન બે ગણાથી વધુ થઈ ગયું. નાણાકિય વર્ષ 2014-15માં પેટ્રોલ-ડીઝલ પર એક્સસાઇઝ ડ્યુટીથી સરકારને 99,184 કરોડ રૂપિયા મળ્યા. બીજી તરફ, 2017-18માં તે આંકડો 2,29,019 કરોડે પહોંચ્યો.